CELEX: 32015D2008
Language: hu
Date: 2015-11-10 00:00:00
Title: A Tanács (KKBP) 2015/2008 határozata (2015. november 10.) az Európai Unió grúziai megfigyelő missziójáról (EUMM Grúzia) szóló 2010/452/KKBP határozat módosításáról

11.11.2015   
            
            
               HU
            
            
               Az Európai Unió Hivatalos Lapja
            
            
               L 294/69
            
         A TANÁCS (KKBP) 2015/2008 HATÁROZATA
   (2015. november 10.)
   az Európai Unió grúziai megfigyelő missziójáról (EUMM Grúzia) szóló 2010/452/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint annak 42. cikke (4) bekezdésére és 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2010. augusztus 12-én elfogadta a 2010/452/KKBP határozatot (1), amellyel meghosszabbította a 2008/736/KKBP tanácsi együttes fellépéssel (2) létrehozott grúziai európai uniós megfigyelő misszió (EUMM Grúzia) (a továbbiakban: az EUMM Grúzia vagy a misszió) megbízatását.
            
         
               (2)
            
            
               A Tanács 2014. december 16-án elfogadta a 2010/452/KKBP határozat módosításáról szóló 2014/915/KKBP határozatot (3), amely 2016. december 14-ig meghosszabbította a misszió megbízatását és meghatározta a pénzügyi referenciaösszeget 2015. december 14-ig tartó időszak tekintetében.
            
         
               (3)
            
            
               Új pénzügyi referenciaösszegről kell rendelkezni a 2015. december 15-től2016. december 14-ig terjedő időszak tekintetében.
            
         
               (4)
            
            
               A 2010/452/KKBP határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2010/452/KKBP határozat a következőképpen módosul:
   
               1.
            
            
               A 14. cikk (1) bekezdése a következő albekezdéssel egészül ki:
               „A misszióval járó kiadások fedezésére szánt pénzügyi referenciaösszeg a 2015. december 15-től2016. december 14-ig terjedő időszakra 17 640 000 EUR.”
            
         
               2.
            
            
               A 14. cikk (2) és (3) bekezdésének helyébe a következő bekezdés lép
               „(2)   Valamennyi kiadást az Unió általános költségvetésére alkalmazandó szabályoknak és eljárásoknak megfelelően kell kezelni. Természetes és jogi személyek korlátozás nélkül részt vehetnek az EUMM Grúzia keretében kiírt közbeszerzési pályázatokon. Ezenkívül az EUMM Grúzia keretében vásárolt áruk esetében nem kell alkalmazni az áruk származására vonatkozó szabályt.”
            
         2. cikk
   Ez a határozat az elfogadásának napján lép hatályba.
   Ezt a határozatot 2015. december 15-től kell alkalmazni.
   
      Kelt Brüsszelben, 2015. november 10-én.
      
         
            a Tanács részéről
         
         
            az elnök
         
         P. GRAMEGNA
      
   
   
      (1)  A Tanács 2010/452/KKBP határozata (2010. augusztus 12.) az Európai Unió grúziai megfigyelő missziójáról, EUMM Georgia [helyesen: EUMM Grúzia] (HL L 213., 2010.8.13., 43. o.).
   
      (2)  A Tanács 2008/736/KKBP együttes fellépése (2008. szeptember 15.) az Európai Unió grúziai megfigyelő missziójáról, EUMM Georgia [helyesen: EUMM Grúzia] (HL L 248., 2008.9.17., 26. o.).
   
      (3)  A Tanács 2014/915/KKBP határozata (2014. december 16.) az Európai Unió grúziai megfigyelő missziójáról (EUMM Grúzia) szóló 2010/452/KKBP határozat módosításáról (HL L 360., 2014.12.17., 56. o.).